Diari Oficial de la Generalitat Valenciana


Sumari del DOGV 5517, del 22-05-2007 (2007/6103)

RESOLUCIÓ de 4 de maig de 2007, de la Conselleria d'Infraestructures i Transport, per la qual s'encomana a l'Entitat de Sanejament d'Aigües (EPSAR) l'explotació de les obres del col·lector sud de la Canyada i EDAR de Paterna-Fuente del Jarro (València)..
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5517

Data del DOGV
:   22-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6103


Data del document
:   04-05-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * delegació de poders

RESOLUCIÓ de 4 de maig de 2007, de la Conselleria d'Infraestructures i Transport, per la qual s'encomana a l'Entitat de Sanejament d'Aigües (EPSAR) l'explotació de les obres del col·lector sud de la Canyada i EDAR de Paterna-Fuente del Jarro (València).. [2007/6103]  
Antecedents de fet  
Les obres corresponents al projecte de col·lector sud de la Canyada i EDAR de Paterna-Fuente del Jarro van ser contractades per l'Entitat de Sanejament d'Aigües amb data 31 d'octubre de 2001, en virtut de la comanda de gestió efectuada a favor seu, mitjançant una Resolució de 16 de juny de 1998 de la conselleria d'Obres Públiques, Urbanisme i Transport, a l'empara de l'Orde d'1 d'abril de 1993.  
Concloses les obres, amb data 17 d'octubre de 2005, va tindre lloc la recepció d'estes, i es va iniciar a partir d'aleshores el període de garantia corresponent, amb una duració de dos anys, durant el qual i de conformitat amb les condicions del contracte, el contractista està obligat a realitzar l'explotació de les instal·lacions corresponents.  
El pròxim dia 17 d'octubre de 2007 conclou l'esmentat període de garantia i, per consegüent, el termini d'execució del contracte corresponent a l'explotació de les mencionades obres. Això significa que en la dita data conclourà, així mateix, la vigència de la comanda de gestió atorgada al seu dia a l'entitat de Sanejament d'Aigües, a l'empara de l'Orde d'1/4/93. Així, a fi de garantir el funcionament normal de les instal·lacions i evitar interrupcions en el servici de sanejament i depuració d'aigües residuals dels municipis servits, es fa necessari efectuar comanda de gestió a favor d'aquella, d'acord amb el que establixen els articles 14.2 i 16.a) de la Llei 2/1992, de 26 de març, de Sanejament d'Aigües Residuals de la Comunitat Valenciana.  
Fonaments de dret  
La Llei 2/1992, de 26 de març, de Sanejament de les Aigües Residuals de la Comunitat Valenciana, determina en l'article 3 que correspon a la Generalitat entre altres atribucions, la planificació, l'aprovació definitiva de plans i projectes, així com l'elaboració de projectes, l'execució d'obres i l'explotació de les instal·lacions i servicis que promoga directament. De la mateixa manera, la llei determina que la Generalitat podrà utilitzar qualsevol mecanisme convingut, concertat, organitzatiu o funcional, en el cas que això contribuïsca a millorar l'eficàcia de la gestió pública.  
L'article 13 assenyala que l'actuació de la Generalitat en les matèries a què es referix la llei es durà a terme a través del Govern Valencià i de les conselleries d'Infraestructures i Transport i de Territori i Habitatge i, així mateix, a través de l'Entitat Pública de Sanejament d'Aigües Residuals de la Comunitat Valenciana, que la mateixa llei crea amb personalitat jurídica pròpia i plena capacitat pública i privada, i que té com a objecte la gestió, l'explotació d'instal·lacions i servicis, i l'execució d'obres de tractament, depuració i, si és el cas, reutilització d'aigües depurades en els termes que establix esta Llei (article 14 de la Llei 2/1992, de 26 de març, de Sanejament de les Aigües Residuals de la Comunitat Valenciana, en la nova redacció donada per la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana).  
Igualment, atés que l'entitat es concep com una persona jurídica de caràcter essencialment instrumental, la llei establix entre les seues funcions la de gestionar l'explotació de les instal·lacions i executar les obres de sanejament i depuració que la Generalitat determine, així com aquelles que li puguen encomanar les entitats locals o altres organismes (article 16 a).  
Finalment, d'acord amb l'article 14.2 de l'esmentada llei, la relació de la Generalitat amb l'Entitat Pública de Sanejament es realitzarà a través de la conselleria d'Infraestructures i Transport.  
RESOLUCIÓ de 4 de maig de 2007, de la Conselleria d'Infraestructures i Transport, per la qual s'encomana a l'Entitat de Sanejament d'Aigües (EPSAR) l'explotació de les obres del col¿lector sud de la Canyada i EDAR de Paterna-Fuente del Jarro (València). [2007/6103]Conselleria d'Infraestructures i TransportVista la proposta de la Direcció General d'Obres Públiques.  
En virtut d'això, i de conformitat amb el que establixen els articles 14.2 i 16 a) de la Llei 2/1992, de 26 de març, article 35 de la Llei 5/1983, de 30 de desembre, de Govern Valencià, i 8 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport, resolc:  
Encomanar a l'Entitat Pública de Sanejament i Depuració d'Aigües Residuals de la Comunitat Valenciana l'explotació del sistema de sanejament i depuració d'aigües residuals de col·lector sud de la Canyada i EDAR de Paterna-Fuente del Jarro (València), amb efectes a partir del dia 17 d'octubre de 2007.  
Contra la present resolució, que esgota la via administrativa, pot interposar-se amb caràcter potestatiu, recurs de reposició davant del mateix òrgan que va dictar la resolució en el termini d'un mes, comptador des de l'endemà de la seua notificació, en virtut del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que els dóna la Llei 4/1999, de 13 de gener (BOE núm.12, de 14 de gener).  
No obstant el que disposa el paràgraf anterior, la present resolució podrà ser impugnada directament davant del Jutjat de Contenciós Administratiu de la ciutat de València, per mitjà de la interposició del corresponent recurs contenciós administratiu en el termini de dos mesos, comptadors des de l'endemà de notificació d'esta o, si és el cas, de la resolució expressa del recurs potestatiu de reposició, de conformitat amb el que establix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que es puga interposar, si és el cas, qualsevol altre recurs que s'estime procedent.  
València, 4 de maig de 2007.- El conseller d'Infraestructures i Transport: José Ramón García Antón.